དེ་ལྟར་ཚོད་ལྟ་འདི་རྒྱུད་ནས་ཞིབ་འཇུག་པ་ཚོས་ཚོད་ལྟར་སྤྱོད་པའི་སྐད་རིགས་ཀྱི་ཁྱད་པར་ལ་ལྟོས་ནས་མི་ཚོའི་འདུ་ཤེས་ལ་རྣམ་པ་མི་འདྲ་བ་ཐོན་གྱི་ཡོད་པ་ར་སྤྲོད་བྱས་སོང་སྟེ།ཨ་རབ་སྐད་དང་འཇིའུ་སྐད་སྨྲ་བའི་མི་ཚོ་ལ་འཇིའུ་སྐད་ཐོག་ནས་ཚོད་ལྟ་བྱས་ཚེ།འཇིའུའི་མི་མིང་ལ་རྣམ་འགྱུར་ལེགས་པོ་ཞིག་སྟོན་གྱིན་ཡོད་དེ།སྐབས་དེར་འཇིའུ་མི་མིང་དང་ངན་པ་མཚོན་པའི་ཐ་སྙད་གཉིས་འབྲེལ་བ་ཆེན་པོ་འཇོག་གི་མེད་པ་མ་ཟད།ལྡོག་སྟེ་འཇིའུ་མིང་དང་བཟང་བོ་མཚོན་པའི་ཐ་སྙད་ལ་འབྲེལ་བ་དམ་པོ་བཅུག་གིས་ཡོད་པ་རེད།ཨ་རབ་ཀྱི་སྐད་ཐོག་ནས་ཚོད་ལྟ་བྱེད་སྐབས།ཨ་རབ་ཀྱི་མི་མིང་དང་བཟང་པོའི་ཐ་སྙད་བར་འབྲེལ་བ་ཇེ་ཟབ་ཏུ་གཏོང་གིས་ཡོད་འདུག་གོ།།།